মন্দিরের গায়ে লেখা ‘আই লাভ ইউ মহম্মদ’! চাঞ্চল্য উত্তরপ্রদেশে

ওয়েব ডেস্ক : মন্দিরের (Temple) দেওয়ালে লেখা ‘আই লাভ ইউ মহম্মদ’! পাঁচটি মন্দিরের গায়ে লেখা ছিল এই শব্দগুলি। যাকে ঘিরে উত্তেজনা ছড়াল উত্তরপ্রদেশে (Uttarpradesh)। এই ঘটনায় অপরাধীদের গ্রেফতারির দাবিতে সরব হল উত্তরপ্রেদেশের করণী সেনা ও হিন্দুত্ববাদী সংগঠনগুলি।

পুলিশ (Police) সূত্রে খবর, আলিগড়ের লোধা এলাকার বুলাকগড়ি ও ভগবান পুরের দুটি গ্রামের পঁচটি মন্দিরের দেওয়ালের গায়ে লেখা ছিল ‘আই লাভ ইউ মহম্মদ’! শুক্রবার রাতে কেউ বা কারা এই কাজ করেছে বলে অভিযোগ। শনিবার সকালে ঘটনাটি গ্রামবাসীদের নজরে আসতেই চাঞ্চল্য ছড়ায়। ক্ষোভে ফেটে পড়েন তারা।

আরও খবর : সরকারি প্রভাবে আদানিদের সংস্থায় ‘বিনিয়োগের’ দাবিকে খারিজ LIC-র!

এই ঘটনার খবর পেয়ে সেখানে আসে করণী সেনা ও পুলিশ (Police)। প্রথামিকভাবে পরিস্থিতি সামলাতে দেওয়াল মুছে ফেলে পুলিশ। কিন্তু করণী সেনার সদস্যরা বিক্ষোভ দেখাতে থাকেন বলে অভিযোগ। পুলিশের বিরুদ্ধে ক্ষোভ দেখানোর জন্য শচীন নামে করণী সেনার এক নেতাকে আটক করেছে পুলিশ। কিন্তু তার পরে পরিস্থিতি আরও উত্তপ্ত হয়ে ওঠে। এর পরে করণী সেনার অন্যতম শীর্ষ নেতা জ্ঞানেন্দ্র সিং চৌহান সহ অনেকে ঘটনাস্থলে বিক্ষোভ দেখান।

পরিস্থিতি সামাল দিতে সেখানে বিশাল পুলিশ বাহিনী মোতায়েন করা হয়। এই ঘটনায় অভিযোগ দায়ের করা হয়েছে পুলিশে (Police)। গোটা ঘটনার তদন্তও শুরু হয়েছে। ইতিমধ্যে অপরাধীদের খোঁজে তল্লাশি শুরু করেছে পুলিশ। সঙ্গে জানানো হয়েছে, এলাকার শান্তি নষ্ট করার জন্য পরিকল্পিতভাবে কেউ বা কারা এই ঘটনা ঘটিয়েছে। অপরাধীদের শনাক্ত করার চেষ্টা চালানো হচ্ছে বলে জানানো হয়েছে।